מנחם אלון

מנחם אֵלון (כ"א חשוון ה'תרפ"ד, 1טן נאוועמבער 1923 - כ"ו שבט ה'תשע"ג, 6טן פעברואר 2013)  איז געווען אַ פראפעסאר פון געזעץ, א ריכטער פון בג"ץ, דער העכסטער געריכטהויז אין ישראל, (1977- 1993) און א תלמיד חכם בוגר ישיבה.

ער האט געלערנט אין חברון ישיבה אין ירושלים און דערנאך אין דער תל אביב שולע פון געזעץ און עקאנאמיק. ער איז געווארן א לעקטאר אינעם העברעאישן אוניווערסיטעט אין ירושלים.

אין 1979 האט מען באלוינט אלון מיטן ישראל פריז, פאר יידישן געזעץ. אין 1983 האט ער זיך קאנדידירט פאר פרעזידענט פון ישראל.

 לעבנסגעשיכטע 
אֵלון איז געבוירן געווארן מנחם פעטער אין דיסלדארף, דייטשלאנד, אין א פרומער פאמיליע. אין 1932 איז די משפחה אנטלאפן פון דייטשלאנד קיין האלאנד, און אין 1935 זענען זיי ארויף אין ארץ ישראל.

קאַטעגאָריע:ריכטער
קאַטעגאָריע:דייטשע יידן
קאַטעגאָריע:ישראלים